cyanic-selkie/wikianc huggingface dataset:
किशनगंज रेलवे स्टेशन
इतिहास
दार्जिलिंग हिमालयन रेलवे ने 1915 में सिलीगुड़ी से किशनगंज तक 2 फुट (610 मिमी) चौड़ी संकरी गेज लाइन का विस्तार किया था। 1948-50 में, असम रेल लिंक परियोजना को पूरा करने के उद्देश्य से दार्जिलिंग हिमालयन रेलवे की किशनगंज शाखा को 1,000 मिमी (3 फीट 3 3⁄ इंच) मीटर गेज में परिवर्तित कर पूर्वोत्तर रेलवे नेटवर्क से बारसोई में जोड़ा गया। इस क्षेत्र में रेलवे लाइनों को 1960 के दशक के प्रारंभ से 1,676 मिमी (5 फीट 6 इंच) चौड़ी ब्रॉड गेज में परिवर्तित किया जाने लगा।
सुविधाएँ
किशनगंज रेलवे स्टेशन में निम्नलिखित सुविधाएं हैं: कम्प्यूटरीकृत रेलवे आरक्षण प्रणाली, वेटिंग रूम, मुफ्त गूगल वाईफाई, रिटायरिंग रूम शाकाहारी और मांसाहारी जलपान कक्ष, बुक स्टाल और सरकारी रेलवे पुलिस (G.R.P) का कार्यालय।
प्लेटफार्म
किशनगंज में दो प्लेटफार्म हैं एक अप के लिए और दूसरा डाउन ट्रेनों के लिए है और एक प्लेटफॉर्म निर्माणाधीन है। मालवाहक गाड़ियों से माल उतारने के लिए एक छोटे से प्लेटफोर्म का उपयोग किया जाता है। सभी प्लेटफॉर्म दो फुट ओवर ब्रिज (एफओबी) से अच्छी तरह से जुड़े हुए हैं।
उद्गम ट्रेन
अब तक, 15715 ग़रीब नवाज एक्सप्रेस दिल्ली के रास्ते अजमेर के लिए किशनगंज से निकलती है। सप्ताह में तीन दिन चलने वाली ट्रेन अजमेर के लिए प्रत्येक मंगलवार, शुक्रवार और रविवार को सुबह 06:00 बजे रवाना होती है। ट्रेन अपनी वापसी यात्रा पर प्रत्येक सोमवार, मंगलवार और गुरुवार को 03:30 बजे किशनगंज आती है।
इब्राहीम (उस्मानी साम्राज्य)
इब्राहीम (ابراهيم, İbrahim; 5 नवम्बर 1615 – 18 अगस्त 1648) 1640 से 1648 तक उस्मानी साम्राज्य के सुल्तान रहे। उनका जन्म क़ुस्तंतुनिया में हुआ था। उनके पिता अहमद प्रथम थे और उनकी माँ नस्लन यूनानी कौसम सुल्तान थीं, जिनका मूल नाम आनास्तासिया था। उनकी ख़राब दिमाग़ी हालत की वजह से बीसवीं सदी के इतिहासकारों ने उनका नाम पागल इब्राहीम रखा।
प्रारंभिक जीवन
इब्राहिम का जन्म 5 नवंबर 1615 को सुल्तान अहमद प्रथम के पुत्र और उनकी पसंदीदा उपपत्नी के रूप में हुआ था, जो बाद में उनकी कानूनी पत्नी कोसेम सुल्तान बन गईं। जब इब्राहिम 2 वर्ष का था, उसके पिता की अचानक मृत्यु हो गई, और इब्राहिम के चाचा मुस्तफा प्रथम नया सुल्तान बन गया।  उस समय तक, कोसेम सुल्तान और उसके बच्चों, जिनमें युवा इब्राहिम भी शामिल थे, को पुराने महल में भेज दिया गया था।  अपने भाई मुराद चतुर्थ के उत्तराधिकार के बाद, इब्राहिम को कैफे में ही सीमित कर दिया गया, जिससे उसका स्वास्थ्य प्रभावित हुआ।  इब्राहिम के अन्य भाइयों सेहज़ादे बायज़िद, सहज़ादे सुलेमान और सहज़ादे कासिम को सुल्तान मुराद चतुर्थ के आदेश से मार डाला गया था, और इस वजह से इब्राहिम को डर था कि वह पंक्ति में अगला है।  हालांकि, अपने भाई की मृत्यु के बाद, इब्राहिम तुर्क साम्राज्य का सुल्तान बन गया।
महेन्द्रपाल प्रथम
राज-काल
रामगया, गदाधर मंदिर गया के सामने से, गया जिले के दक्षिणी भाग में गुनेरिया से, बिहार के हजारीबाग जिले के इटखोरी से और बंगाल के राजशाही जिले में पहारपुर के उत्तरी भाग से मिले शिलालेख में महेन्द्रपाल प्रथम के शासनकाल का वर्णन मिलता है। मगध का अधिक से अधिक भाग, यहाँ तक कि उत्तरी बंगाल तक का क्षेत्र महेन्द्रपाल प्रथम के शासनकाल में गुर्जर प्रतिहार साम्राज्य का हिस्सा था। :21
उत्तर में उसका अधिकार क्षेत्र, हिमालय की तराई तक था। ग्वालियर भी उसके नियंत्रण में था, जैसा कि सियादोनी शिलालेख में 903 और 907 ई० में उसके शासन का उल्लेख है। इस प्रकार, न केवल उसने अपने पिता मिहिर भोज द्वारा बनाए साम्राज्य को बचाये रखा बल्कि पाल वंश को हरा कर बंगाल कुछ हिस्से को को भी अपने साम्राज्य में जोड़ लिया।
दिनाजपुर में महेन्द्रपाल का एक शिलालेख स्तंभ पाया गया है। इसके अलावा श्रीमति नदी के किनारे पर उसका बसाया एक समृद्ध गांव प्रतिराजपुर के अवशेष भी पाये गये है।
महेन्द्रपाल और राजशेखर
महेन्द्रपाल प्रथम एक अच्छा प्रशासक होने के साथ-साथ साहित्य का भी एक आश्रयदाता था। महाकवि राजशेखर का उसके दरबार में काफी महत्व था साथ ही वह महेन्द्रपाल का अध्यात्मिक गुरु भी था। उसके प्राकृत नाटक "कर्पूरमंजरी" तथा संस्कृत 'महानाटक', "बालरामायण" सर्वप्रथम महेन्द्रपाल के शासनकाल में ही अभिनीत किये गये थे। महेन्द्रपाल की मृत्यु के बाद भी राजशेखर उसके उत्तराधिकारी महिपाल के दरबार में बने रहे।
उत्तर प्रदेश राज्य राजमार्ग १बी
उत्तर प्रदेश राज्य राजमार्ग १बी भारत के उत्तर प्रदेश राज्य का एक राज्य राजमार्ग है। ६७.७८५ किलोमीटर लम्बा यह राजमार्ग लालगंज गाँव को सिकंदरपुर से जोड़ता है। इसे सिकंदरपुर-बाँसडीह-रेवती-बैरिया-लालगंज मार्ग भी कहा जाता है। यह बलिया जिले में ही शुरू होकर समाप्त हो जाता है।
मार्ग
राज्य राजमार्ग १बी सिकंदरपुर नगर से शुरू होता है और खेजरुई तक दक्षिण की ओर बढ़ते हुए पूर्व दिशा में मुड़ जाता है। मणियार से यह पुनः दक्षिण की और मुड़ता है, और बाँसडीह पहुंचता है, जहां एक बार फिर यह पूर्व की ओर मुड़ जाता है। बाँसडीह से लगातार पूर्व दिशा में आगे बढ़ते हुए रेवती होते हुए यह बैरिया पहुंच जाता है, जहाँ राष्ट्रीय राजमार्ग ३१ इसे काटता है। बैरिया से दक्षिण दिशा में आगे बढ़ते हुए यह लालगंज गाँव में समाप्त हो जाता है।
सरिता अपहरण
जब कोई नदी किसी अन्य नदी को अपने मे मिला लेती हैं, तो उसे सरिता अपहरण कहते हैं।
सुलेमान द्वितीय
सुलेमान द्वितीय (15 अप्रैल 1642 – 22/23 जून 1691) (उस्मानी तुर्कीयाई: سليمان ثانى सुलेमान-इ स् आनी) 1687 से 1691 तक उस्मानी साम्राज्य के सुल्तान रहे। सैन्य कार्रवाई में इन्हें तख़्त पर बिठाया गया। सुलेमान और उनके वज़ीर-ए-आज़म कोप्रुलु फ़ाज़िल मुस्तफ़ा पाशा पवित्र लीग की शक्तियों के ख़िलाफ़ युद्ध में उस्मानियों के पराजित होने के सिलसिले को समाप्त करने में काफ़ी सफल रहे थे। 1690 में उस्मानियों ने फिर से बलग़राद पर क़ब्ज़ा किया और शहरी प्रशासन में कई वित्तीय और सैन्य सुधार लाए गए।
स्प्रिंग-८
स्प्रिंग-8 (SPring-8) जापान का एक कण त्वरक है। यह जापान के ह्योगो प्रीफेक्चर में स्थित 8 GeV ऊर्जा वाली एक सिन्क्रोट्रॉन विकिरण सुविधा है जिसका विकास संयुक्त रूप से RIKEN एवं जापान का परमाणु ऊर्जा अनुसन्धान संस्थान ने किया है। यह विश्व के ५ विशालतम सिन्क्रोट्रॉन स्रोतों में से एक है।
लेग कटर
एक लेग कटर क्रिकेट के खेल में एक प्रकार कि गेंद है यह तेज गेंदबाजों द्वारा फैंकी जाती है। इसमें गेंद पिच पर लेग स्टंप की लाइन में गिरने के बाद ऑफ स्टंप की दिशा में कटती है। लेग कटर के प्रमुख उपयोगकर्ताओं में एलेक बेड्सर, फजल महमूद, टेरी एल्डरमैन, कार्ल रैकमैन और वेंकटेश प्रसाद आदि शामिल हैं।
विलास आदिनाथ संगावे
विलास आदिनाथ संगावे एक समाजशास्त्री और जैनधर्मविद हैं। उनका जन्म 2 जून 1920 कोसोलापुर, महाराष्ट्र के एक जैन परिवार में हुआ।
अहमद द्वितीय
अहमद द्वितीय (उस्मानी तुर्कीयाई: احمد ثانى अहमद-इ स् आनी) (25 फ़रवरी 1643 – 6 फ़रवरी 1695) 1691 से 1695 तक उस्मानी साम्राज्य के सुल्तान रहे। अहमद द्वितीय का जन्म तोपकापी महल, क़ुस्तंतुनिया में हुआ था। उनके पिता सुल्तान इब्राहीम (1640–48) थे और उनकी माँ मुआज़ीज़ सुल्तान थीं। उनके भाई सुलेमान द्वितीय (1687–91) के बाद अहमद द्वितीय 1691 में विराजमान हुए।
विधि के स्रोत
भारत में विधि के स्रोत
भारत में कानून के मुख्य स्रोत संविधान, विधान, विधेयक, परंपरागत कानून और अदालतों के निर्णय पर आधारित कानून हैं। संसद, राज्यों के विधान मंडल और केंद्र शासित प्रदेशों की विधानसभा द्वारा विधान बनाए जाते हैं। इसके अतिरिक्त भारत में कई कानून ऐसे हैं जिन्हें 'उपकानून' माना जाता है। ये उप कानून केंद्र/राज्य सरकारों और स्थानीय निकायों जैसे नगर निगमों, नगरपालिकाओं, ग्राम पंचायतों और अन्य स्थानीय प्राधिकारों द्वारा बनाए जाते हैं। ये उप कानून संसद द्वारा या राज्य की विधान सभा द्वारा या केंद्र शासित प्रदेशों की विधानसभा द्वारा प्रदत्त या प्राधिकृत अधिकार के तहत बनाए जाते हैं। उच्च न्यायालय तथा उच्चतम न्यायालय के निर्णय भी कानून के मुख्य स्रोत हैं। उच्चतम न्यायालय के निर्णय भारत के सभी न्यायालयों पर बाध्यकारी हैं। स्थानीय रीति-रिवाज और परंपराओं जो विधान, नैतिकता आदि के विरुद्ध नहीं हो, को भी अदालतें मान्यता देती हैं और निर्णय लेते समय इन्हें ध्यान में रखती है।
माइक्रोसॉफ्ट सिक्योरिटी एसेंशियल्स
माइक्रोसॉफ्ट सिक्योरिटी एसेंशियल्स (Microsoft Security Essentials) एक एंटीवाइरस सॉफ्टवेयर है, जो कुछ खास तरह के सॉफ्टवेयरों से सुरक्षा प्रदान करता है। इनमें कम्प्युटर वाइरस, स्पायवेयर, रूटकिट और ट्रोजन हॉर्स आदि आते हैं। इसके लाइसेंस का उपयोग घर में उपयोग करने वाले और कुछ छोटे व्यापार करने वाले लोग बिना किसी खर्च के कर सकते हैं।
इसे माइक्रोसॉफ्ट के दूसरे एंटीवाइरस सॉफ्टवेयर के समान वाइरस परिभाषा और स्केनिंग इंजन से बनाया गया है। यह रियल-टाइम सुरक्षा प्रदान करता है और लगातार कम्प्युटर में होने वाली गतिविधियों पर नजर रखता है और जैसे ही कोई नया फ़ाइल डाउनलोड होता है या बनता है तो वैसे ही ये उस नए फ़ाइल को स्कैन करता है। यदि कोई समस्या मिलती है तो उसे निष्क्रिय कर देता है।
इस उत्पाद का अपने यूजर इंटरफेस, कम संसाधन के उपयोग और निःशुल्क लाइसेंस के कारण सराहना के साथ-साथ सकारात्मक समीक्षा मिलती आ रही है। अक्टूबर 2009 के एंटीवाइरस परीक्षण में सभी व्यापक मालवेयर को हटा कर परीक्षण में सफलता पाई थी, लेकिन उसके कुछ सालों बाद अक्टूबर 2012 में ही लगातार सुरक्षा और सुधार में गिरावट के कारण ये परीक्षण में विफल हो रहा। जून 2013 में इसने सुरक्षा में सबसे कम अंक "शून्य" हासिल किया। मार्च 2012 में ऑप्सवाट के अनुसार ये उत्तर अमेरिका का सबसे लोकप्रिय और विश्व का दूसरा सबसे लोकप्रिय उत्पाद था। इस कारण इसके जैसे कई नकली एंटीवाइरस का निर्माण भी हुआ, जो इसी की तरह अपने उत्पाद को दिखाने का प्रयास करते हैं।
विशेषता
माइक्रोसॉफ्ट सिक्योरिटी एसेंशियल्स एक एंटीवाइरस सॉफ्टवेयर है, जो हानिकारक सॉफ्टवेयर (मालवेयर) जैसे कम्प्युटर वाइरस, स्पायवेयर, रूटकिट और ट्रोजन हॉर्स आदि से सिस्टम को बचाता है। इससे पहले माइक्रोसॉफ्ट दो अलग अलग प्रकार के एंटीवाइरस सॉफ्टवेयर का विकास कर रहा था, जिसमें से एक विंडोज लाइव वनकेयर नाम का सदस्यता शुल्क वाला एंटीवाइरस था और दूसरा विंडोज डिफेंडर नाम का एक निःशुल्क एंटीवाइरस था। विंडोज डिफेंडर केवल विंडोज 8 तक ही सीमित था और केवल एडवेयर और स्पायवेयर से ही सुरक्षा प्रदान करता था। इन दोनों सॉफ्टवेयर का स्थान इसने ले लिया।
यह वाइरस की परिभाषा डाउनलोड करने के लिए माइक्रोसॉफ्ट अपडेट पर निर्भर रहता है और दिन में तीन अपडेट होता है। उपयोगकर्ता चाहें तो उसे माइक्रोसॉफ्ट के वेबसाइट से सीधे भी अपडेट कर सकते हैं। 30 सितम्बर 2011 को एक गलत परिभाषा वाला अपडेट आया था, जो गूगल क्रोम को मालवेयर के रूप में चिन्हित करने लगा। इस समस्या को मात्र तीन घंटों के भीतर ही ठीक कर दिया गया। यह सॉफ्टवेयर मूल रूप से विंडोज एक्सपी, विस्टा और 7 में चलता था, लेकिन संस्करण 4.5 के बाद से ये एक्सपी में चलना बंद हो गया और माइक्रोसॉफ्ट ने 14 जुलाई 2015 से इसके लिए अपडेट देना ही बंद कर दिया।
संस्करण 2.0
इसके आने के लगभग साल भर बाद, माइक्रोसॉफ्ट ने इसका दूसरा संस्करण भी बाजार में उतार दिया। ये तकनीकी झलक वाली स्थिति में 19 जुलाई 2010 को था और अंतिम निर्माण 16 दिसम्बर 2010 को में लाया गया। इसमें नेटवर्क इन्सपैक्शन सिस्टम भी है, जो नेटवर्क से घुसपैठ पर नजर रखती है। ये विंडोज विस्टा और विंडोज 7 के साथ काम करती है। इसके साथ साथ इसमें एक नए तरह का मालवेयर हटाने का इंजन डाला गया है। इसके बाद से इंटरनेट एक्सप्लोरर से जुड़ कर ये वेब से जुड़े समस्याओं का समाधान करता है।
संस्करण 4.0
संस्करण 2.0 के आने के सोलह महीने बाद 3.0 संस्करण को छोड़ कर सीधे ही 4.0 को लाया गया। इसे सार्वजनिक बीटा के रूप में 18 नवम्बर 2011 को लाया गया, इस समय माइक्रोसॉफ्ट ने इसे चला पाने में सक्षम लोगों को बिना इसके संस्करण को बताए ही इसे उपयोग करने हेतु आमंत्रित किया था। इसका पहला बीटा संस्करण 29 नवम्बर 2011 को लाया गया। 24 अप्रैल 2012 को इसका अंतिम निर्माण वाला संस्करण लाया गया। माइक्रोसॉफ्ट ने इसी के साथ साथ एक कार्यक्रम की शुरुआत भी की, जिसमें जिन लोगों को नए बीटा संस्करण प्रदान कर उनसे प्रतिक्रिया ले रहे थे।
संस्करण 4.10
4.10 का नया संस्करण 29 नवम्बर 2016 को निकाला गया। ये विंडोज विस्टा और विंडोज 7 के लिए 4.10.209.0 था। इस अपडेट से इससे पहले वाले संस्करण में आए त्रुटि को ठीक कर लिया गया था। इससे पहले का 4.10.205.0 वाले संस्करण में किसी फ़ाइल या फोंल्डर को चुन कर माऊस से दाएँ क्लिक करने से जो स्कैन करें वाला विकल्प दिखता था, वो हट गया था। जिसे अगले अपडेट से वापस लाया गया।
बंद होना
माइक्रोसॉफ्ट ने आधिकारिक रूप से विंडोज विस्टा और एक्सपी के लिए अपडेट देना बंद कर दिया। पुराने संस्कारण अब भी उनमें काम करते हैं और वाइरस की जानकारी देने वाला अपडेट अब भी मिलता रहता है। ये 14 जनवरी 2020 तक विंडोज 7 के लिए भी उपलब्ध रहेगा।
ये सॉफ्टवेयर विंडोज 8 या उसके बाद वाले संस्करण में काम नहीं करता है, क्योंकि उनमें उनकी अपनी सुरक्षा प्रणाली, जिसे विंडोज डिफेंडर कहते हैं, उपलब्ध रहती है। 13 सितम्बर 2011 को कैलिफोर्निया में एक सम्मेलन में माइक्रोसॉफ्ट ने विंडोज 8 के डेवलपर प्रीव्यू को दिखाया, जिसमें सुरक्षा के ऐसे इंतजाम किए गए हैं, जिससे वाइरस से प्रभावित यूएसबी फ्लैश मेमोरी से बूट करते समय सिस्टम को बचाएगा। 15 सितम्बर को विंडोज 8 के डेवलपर ब्लॉग ने इस बात की पुष्टि किया कि अब विंडोज 8 में वाइरस से सुरक्षा करने का कार्य विंडोज डिफेंडर करेगा। इसी के साथ वाले वीडियो में, जेसन गार्म्स ने बताया कि ये सॉफ्टवेयर "एक्शन सेंटर" में एंटीवाइरस और स्पायवेयर टूल के रूप में जुड़ेगा और ये दिखाया कि ये किस तरह मालवेयर को रोकता है। 3 मार्च 2012 में सॉफ्टपीडिया ने विंडोज 8 के प्रीव्यू की समीक्षा की, और बताया कि किस तरह विंडोज डिफेंडर और माइक्रोसॉफ्ट सिक्योरिटी एसेंशियल्स 4.0 में समानता है। सॉफ्टपीडिया के अनुसार विंडोज 7 में अपग्रेड करने के लिए माइक्रोसॉफ्ट सिक्योरिटी एसेंशियल्स को हटाना ही पड़ता है।
विकास
18 नवम्बर 2008 को माइक्रोसॉफ्ट ने एक मुफ्त सुरक्षा सॉफ्टवेयर बनाने की घोषणा की, जिसका नाम कोड नाम मोर्रों रखा गया था। इस सॉफ्टवेयर के विकास ने माइक्रोसॉफ्ट की एंटीवाइरस के व्यापारिक रणनीति को ही बदल दिया। शुल्क आधारित सुरक्षा सॉफ्टवेयर के स्थान पर मोर्रो, पूरी तरह मुफ्त सुरक्षा प्रदान करने वाला और बहुत कम सिस्टम रिसोर्स लेने वाला सॉफ्टवेयर है।
23 जून 2009 को माइक्रोसॉफ्ट ने इसका सार्वजनिक बीटा संस्करण संयुक्त राष्ट्र, इस्राइल, चीन और ब्राजील के 75,000 उपयोगकर्ताओं के लिए जारी किया।
बाजार में हिस्सेदारी
इसके बाजार में आने के एक साल बाद, 29 सितम्बर 2010 में माइक्रोसॉफ्ट ने घोषणा किया कि इसके लगभग 3 करोड़ से अधिक उपयोगकर्ता हो गए हैं। ओप्सवाट ने जून 2011 में अपने रिपोर्ट में बताया कि ये विश्व के सबसे अधिक प्रसिद्ध एंटीवाइरस में से एक है। जिसका पूरे विश्व में 10.66 प्रतिशत और उत्तर अमेरिका में 15.68 प्रतिशत हिस्सेदारी है। इसी रिपोर्ट के अनुसार ये उत्तर अमेरिका का सबसे अधिक उपयोग किया जाने वाला एंटीवाइरस था। विश्व में इसका स्थान चौथा था।
महमद चतुर्थ
महमद चतुर्थ (उस्मानी तुर्कीयाई: محمد رابع महमद-इ राबीʿ; आधुनिक तुर्कीयाई: IV. Mehmet; 2 जनवरी 1642 – 6 जनवरी 1693) 1648 से 1687 तक उस्मानी साम्राज्य के सुल्तान रहे। एक तख़्तापलट में उनके पिता सुल्तान इब्राहीम को तख़्त से निकाला गया था और छह साल की उम्र में महमद तख़्त पर आसीन हो गए। महमद उस्मानी इतिहास के दूसरे सबसे लंबे समय तक शासन करने वाले सुल्तान हैं। उनके शासनकाल के शुरुआती दौर में साम्राज्य की स्थिति सैन्य पराजय और राजनीतिक अस्थिरता से चिह्नित थी, लेकिन उनके मध्यवर्ती दौर में काफ़ी सुधार हुए। महमद चतुर्थ एक बहुत धर्मनिष्ठ शासक माने जाते हैं, और उनके लंबे शासनकाल में हुए सैन्य विजयों में उनकी भूमिका हेतु उन्हें ग़ाज़ी या "पवित्र योद्धा" कहा जाता था। उनके दौर में यूरोप में उस्मानी साम्राज्य का क्षेत्रीय विस्तार सबसे बड़ा था। छोटी उम्र से उन्हें शिकारी करने का शौक़ था, इसलिए उन्हें अवज (avcı - "शिकारी करने वाला") कहा जाता था। 1687 में, पवित्र लीग के ख़िलाफ़ चालू युद्ध के दौरान महमद अपने सैनिकों द्वारा तख़्त से उतारा गया था। बाद में वे आदरना (एदिर्ने) में सेवानिवृत्त हो गए, जहाँ 1693 में उनकी मृत्यु प्राकृतिक कारणों से हुई।
माइक्रोसॉफ्ट विंडोज़ के घटकों की सूची
माइक्रोसॉफ्ट विंडोज़ (अंग्रेजी में: Microsoft Windows) के घटकों की सूची निम्नलिखित है-
Services
This list is not all-inclusive.
कैलाश वर्मा
डॉ॰ कैलाश वर्मा वर्तमान राजस्थान विधानसभा में बगरू से विधायक हैं। वे भारतीय जनता पार्टी के राजनेता हैं।
जेतपुर, गुजरात
जेतपुर (Jetpur) भारत के गुजरात राज्य के राजकोट ज़िले में स्थित एक नगर है।
मैंदर्गी
मैंदर्गी (Maindargi) भारत के महाराष्ट्र राज्य के सोलापुर ज़िले में स्थित एक नगर है।
वंथली
वंथली (Vanthali) भारत के गुजरात राज्य के जूनागढ़ ज़िले में स्थित एक नगर है।
राष्ट्रीय राजमार्ग १५१ (भारत)
राष्ट्रीय राजमार्ग १५१ (National Highway 151) भारत का एक राष्ट्रीय राजमार्ग है। यह पूरी तरह गुजरात में है और दक्षिण में गडु से उत्तर में जेतपुर तक जाता है। यह राष्ट्रीय राजमार्ग ५१ का एक शाखा मार्ग है।
मार्ग
इस राष्ट्रीय राजमार्ग पर कुछ मुख्य पड़ाव हैं - गडु, वंथली, जूनागढ़, जेतपुर।
मोहित रैना
मोहित रैना एक टेलीविजन अभिनेता और मॉडल हैं। इन्होंने देवों के देव महादेव में मुख्य भूमिका निभाई है।
रैना ने टीवी श्रृंखला, देवों के देव महादेव और महाभारत (2013 टीवी श्रृंखला) में हिंदू भगवान शिव की मुख्य भूमिका निभाई, इससे पहले उन्होंने चेहर (2009) और गंगा किई धीज (2010) सहित टीवी साबुन ओपेरा में अभिनय किया था। । उन्होंने अंतिक्षाश (2004) नामक एक विज्ञान-फाई टीवी शो के साथ अपना अभिनय करियर शुरू किया और बाद में मिथुन चक्रवर्ती अभिनीत डॉन मुथू स्वामी (2008) में भूमिका निभाने के लिए आगे बढ़े।
प्रारंभिक जीवन और पृष्ठभूमि
रैना का जन्म जम्मू में हुआ था, जहां उन्होंने वाणिज्य में डिग्री हासिल की थी। वह मॉडलिंग में करियर शुरू करने के लिए मुंबई चले गए।
विंडोज़ एम्बेडेड कॉम्पैक्ट ७
विंडोज़ एम्बेडेड कॉम्पैक्ट ७ (अंग्रेजी में: Windows Embedded Compact 7) या विंडोज़ एम्बेडेड कॉम्पैक्ट 7 (जिसे पहले विंडोज़ एम्बेडेड सीई 7.0 (Windows Embedded CE 7.0) के नाम से भी जाना जाता था), विंडोज़ एम्बेडेड सीई ऑपरेटिंग सिस्टम की सातवीं बड़ी रिलीज़ है, जो 1 मार्च, 2011 को जारी हुई थी।
अमृतानुभव
अमृतानुभव इस ग्रंथ रचना महाराष्ट्र के महान संत ज्ञानेश्वर ने की हैI
पॉल डुंडस
प्रकाशित पुस्तकें
पॉल द्वारा प्रकाशित पुस्तकों की ये आंशिक सूची है:
राष्ट्रीय राजमार्ग १५१ए (भारत)
राष्ट्रीय राजमार्ग १५१ए (National Highway 151A) भारत का एक राष्ट्रीय राजमार्ग है। यह पूरी तरह गुजरात में है और पश्चिम में द्वारका से पूर्व में मालीया तक जाता है। यह राष्ट्रीय राजमार्ग ५१ का एक शाखा मार्ग है।
मार्ग
इस राष्ट्रीय राजमार्ग पर कुछ मुख्य पड़ाव हैं - द्वारका, खम्भालीया, जामनगर, ध्रोल, मालीया।
रोमक सिद्धांत
रोमक सिद्धांत (शाब्दिक अर्थ, "रोम के लोगों का सिद्धांत") वराह मिहिर की पंचसिद्धांतिका (भारतीय खगोलीय ग्रंथ) में वर्णित पाँच सिद्धांतों में से एक है। रोमक सिद्धान्त  बीजान्टिन रोम की खगोलीय विद्या पर आधारित है।
सामग्री
यह हमारे युग की पहली शताब्दियों के दौरान भारत को पश्चिमी खगोलीय ज्ञान (विशेषकर अलेक्जेंड्रियन स्कूल) के प्रसारण के उदाहरण के रूप में यवनजतका ("यूनानी/ग्रीक लोगों के कथन") का अनुसरण करता है।
विभागीय वनडे कप 2017-18
2017-18 विभागीय वनडे कप पाकिस्तान में एक लिस्ट ए क्रिकेट टूर्नामेंट है। यह प्रतियोगिता वर्तमान में 28 दिसंबर 2017 से 14 जनवरी 2018 तक चल रही है। हबीब बैंक लिमिटेड मौजूदा चैंपियन हैं।
टीमें
निम्नलिखित टीम प्रतिस्पर्धा कर रही हैं:
विंडोज़ एम्बेडेड सीई ६.०
विंडोज़ एम्बेडेड सीई ६.० (अंग्रेजी में: Windows Embedded CE 6.0) या विंडोज़ एम्बेडेड सीई 6.0 (कूटनाम (codename) - "यामाजाकी" ("Yamazaki")) माइक्रोसॉफ्ट विंडोज़ एम्बेडेड ऑपरेटिंग सिस्टम का छठा प्रमुख विमोचन है, जो उद्यम-विशिष्ट उपकरणों (enterprise-specific tools) जैसे कि औद्योगिक नियंत्रकों और उपभोक्ता इलेक्ट्रॉनिक्स उपकरणों जैसे कि डिजिटल कैमरों को लक्षित करके बनाया गया है। सीई 6.0 में एक कर्नेल है जो 32,768 प्रक्रियाओं (processes) का समर्थन करता है, जो पूर्व संस्करणों की 32-प्रक्रिया की सीमा से ज्यादा है। प्रत्येक प्रक्रिया को 2 जीबी तक का वर्चुअल पता स्थान (virtual address space) प्राप्त होता है, जो पहले सिर्फ 32 एमबी तक सीमित था।
तुकोजी होल्कर
आरम्भिक समय
बाजीराव प्रथम के समय से ही 'शिन्दे' तथा 'होळकर' मराठा साम्राज्य के दो प्रमुख आधार स्तंभ थे । राणोजी शिंदे एवं मल्हारराव होळकर शाहू महाराज के सर्वप्रमुख सेनानायकों में से थे, परन्तु इन दोनों परिवारों का भविष्य सामान्य स्थिति वाला नहीं रह पाया । राणोजी शिंदे के सभी उत्तराधिकारी सुयोग्य हुए परन्तु मल्हारराव होळकर की पारिवारिक स्थिति दुर्भाग्यपूर्ण हो गयी । उनके पुत्र खंडेराव के दुर्भाग्यपूर्ण निधन के पश्चात अहिल्याबाई होळकर के स्त्री तथा भक्तिभाव पूर्ण महिला होने से द्वैध शासन स्थापित हो गया । राजधानी में शासिका के रूप में अहिल्याबाई होळकर थी तथा सैनिक कार्यवाहियों के लिए उन्होंने तुकोजीराव होळकर को मुख्य कार्याधिकारी बनाया था । कोष पर अहिल्याबाई अपना कठोर नियंत्रण रखती थी तथा तुकोजीराव कार्यवाहक अधिकारी के रूप में उनकी इच्छाओं तथा आदेशों के पालन के लिए अभियानों एवं अन्य कार्यों का संचालन करते थे । अहिल्याबाई भक्ति एवं दान में अधिक व्यस्त रहती थीं तथा सामयिक आवश्यकताओं के अनुरूप महिलाओं की सेना को उन्नत बनाने पर विशेष ध्यान दे रही थी । तुकोजी होळकर अत्यधिक महत्वाकांक्षी थे । आरंभ में मराठा अभियानों में वह महादजी के साथ सहयोगी की तरह रहे । तब तक उनकी स्थिति भी अपेक्षाकृत सुदृढ़ रही । बालक पेशवा माधवराव नारायण की ओर से बड़गाँव तथा तालेगाँव के मध्य ब्रिटिश सेना की पराजय, रघुनाथराव के समर्पण तथा मराठों की विजय में महादजी के साथ तुकोजी होळकर का भी संतोषजनक योगदान था ।
अवनति के पथ पर
सन् १७८० में तुकोजी महादजी से अलग हो गये । उसके पश्चात् महादजी ने राजनीतिक क्षेत्र में अत्यंत उन्नति प्राप्त की परंतु तुकोजी का स्थान अत्यंत निम्न हो गया । लालसोट के संघर्ष के पश्चात् १७८७ में महादजी द्वारा सहायता भेजे जाने के अनुरोध पर नाना फडणवीस ने पुणे से अली बहादुर तथा तुकोजी होळकर को भेजा, परंतु वहां पहुँचकर महादजी और तुकोजी में विवाद हो गया । तुकोजी विजित प्रांतों में भाग चाह रहे थे और स्वभावतः महादजी का कहना था कि यदि भाग चाहिए तो पहले विजय हेतु व्यय किये गये धन को चुकाने में भी भाग देना चाहिए । परंतु महादजी ने अहिल्याबाई से लिया हुआ कर्ज चुकाया नही था इसलिए तुकोजी का कहना था कि "आप पहले मातेश्वरी (अहिल्याबाई होळकर) से लिया हुआ कर्ज चुकाईये । अहिल्याबाई तथा तुकोजी जो प्रायः समवयस्क थे, परन्तु कभी समान विचार वाले होकर नहीं रहे । तुकोजी कभी भी अहिल्याबाई के शब्दों के आगे नही गये ।
परिवार
तुकोजी होल्कर के चार पुत्र थे-- काशीराव, मल्हारराव, विठोजी तथा यशवंतराव। इनमें से प्रथम दो पहली पत्नी तथा अंतिम दो दूसरी पत्नी के पुत्र थे ।
लाखेरी के युद्ध में भीषण पराजय
लाखेरी में हुए इस युद्ध के बारे में माना गया है कि इतना भीषण युद्ध उत्तर भारत में कभी नहीं हुआ था । होल्कर के अश्वारोही दल की संख्या लगभग २५,००० थी । उनके साथ लगभग २,००० की प्रशिक्षित पैदल सेना थी, जिसके पास ३८ तोपें थीं। महादजी के प्रतिनिधि गोपालराव २०,००० अश्वारोही, ६,००० प्रशिक्षित पैदल तथा फ्रेंच शैली की उन्नत ८० हल्की तोपें लेकर होल्कर के समक्ष डट गया। प्रथम सामना २७ मई १७९३ को हुआ । उसमें तुकोजी कि विजय हुई तत्पश्चात निर्णायक युद्ध १ जून १७९३ को हुआ । महादजी के अनुभवसिद्ध प्रबंधक जीवबा बख्शी तथा दि बायने की चतुर रणशैली के कारण होल्कर की समस्त सेना का लगभग सर्वनाश हो गया ।
अन्त
१७९५ में निज़ाम के विरुद्ध मराठों के खरडा के युद्ध में अत्यंत वृद्धावस्था में तुकोजीराव ने भाग लिया । १७९५ ई० में अहिल्याबाई का देहान्त हो जाने पर तुकोजी ने इंदौर का राज्याधिकार ग्रहण किया । अपनी अंतिम अवस्था में तुकोजी पुणे में ही रहे । १५ अगस्त १७९७ को पुणे में ही उनका निधन हो गया ।
बांग्लादेश क्रिकेट लीग 2018
2017-18 बांग्लादेश क्रिकेट लीग बांग्लादेश क्रिकेट लीग का छठा संस्करण है, ये एक प्रथम श्रेणी क्रिकेट प्रतियोगिता है। यह बांग्लादेश में आयोजित किया जा रहा है, और 6 जनवरी 2018 को शुरू किया गया।  नॉर्थ ज़ोन मौजूदा चैंपियन हैं
विलियम टिन्डेल
विलियम टिंडेल (William Tyndale ; c. 1494 – c. 6 October 1536) एक अंग्रेज विद्वान था जिसे बाइबिल का अंग्रेजी में अनुवाद करने के लिए जिन्दा जला दिया गया था। उसे दिये गये इस वीभत्स प्राणदण्ड के बाद प्रोटेस्टैंट आन्दोलन के समय उसका जीवन एक प्रेरक जीवन बन गया।
प्रीती सेनगुप्ता
प्रीती सेनगुप्ता (પ્રીતિ સેનગુપ્તા) एक गुजराती कवयित्री व लेखिका है। उन्होंने 2006 में कुमार स्वर्ण चन्द्रक पुरस्कार प्राप्त किया। उन्होंने कई किताबे लिखी।.
जीवन
प्रीती सेनगुप्ता का जन्म 17 मई 1944 को अहमदाबाद, गुजरात के रमणलाल और कान्तगौरी के घर में हुआ था। उन्होंनेे एस. एस. सी शेठ चिमनलाल नगीनदास विद्यालय से १९६१ में पूरी की। उन्होंने अंग्रेजी साहित्य के एक लेक्चरर के रूप में अपने कैरियर की शुरुआत एच. के. कला कॉलेज से की। वह न्यूयॉर्क, अमेरिका के लिए चली गए, जहाँ उन्होंने चंदन सेनगुप्ता से परिचित हुई और उनसे शादी कर ली।
मान्यता
2006 में वह कुमार स्वर्ण चन्द्रक व विश्वगुजरी पुरस्कार से सम्मानित हुई।
बांग्लादेश त्रिकोणीय सीरीज 2018
2017-18 बांग्लादेश त्रि-राष्ट्र श्रृंखला एक आगामी क्रिकेट टूर्नामेंट है जिसे जनवरी 2018 में होना है। यह बांग्लादेश, श्रीलंका और ज़िम्बाब्वे के बीच एक त्रिकोणीय श्रृंखला होगी, जिसमें सभी मैचों एक दिवसीय अंतरराष्ट्रीय (वनडे) के रूप में खेले गए थे। शेर-ए-बांग्ला राष्ट्रीय क्रिकेट स्टेडियम सभी मैच की मेजबानी करेगा, दोपहर से शुरू होने वाले प्रत्येक मैच के साथ।
त्रिकोणीय श्रृंखला के बाद, श्रीलंका बांग्लादेश के खिलाफ दो टेस्ट मैच और दो ट्वेंटी-20 अंतरराष्ट्रीय (टी20ई) खेलेंगे। श्रीलंका-जिम्बाब्वे का खेल 17 जनवरी को शेरे बांग्ला नेशनल स्टेडियम में आयोजित 100 वें वनडे होगा और स्टेडियम 100 वनडे की मेजबानी करने के लिए छठे स्थान पर होगा।
पौलिष सिद्धांत
पौलिष सिद्धांत (शाब्दिक अर्थ- "पौलिष मुनि का वैज्ञानिक ग्रंथ") कई भारतीय खगोलीय ग्रंथों (astronomical texts) को संदर्भित करता है, जिनमें से कम से कम एक किसी पश्चिमी स्रोत पर आधारित है।
यह अक्सर गलती से एक ही काम समझा जाता है और इसका श्रेय अलेक्जेंड्रिया के पॉल (c. 378 CE) को दे दिया जाता है। हालांकि, इस धारणा को गणित के इतिहासकारों द्वारा खारिज कर दिया गया है। विशेष रूप से डेविड पिंग्री ने यह कहा है कि "... पाउलस अलेक्जेंड्रिनस की पौलिष सिद्धांत के लेखक के रूप में पहचान पूर्णतः गलत है"। इसी तरह, भारतीय गणित-इतिहासकार के वी शर्म लिखते हैं कि यह एक ग्रीक स्रोत से है, जिसे केवल पौलिष नाम से जाना जाता है
इस सिद्धांत का पुराना रूप तीसरी या चौथी शताब्दी से और नया रूप आठवीं शताब्दी का बताया जाता है।
बाहरी कड़ियाँ
भारतीय खगोल विज्ञान और पश्चिमी प्रभाव
बरेली का इतिहास
बरेली भारत के उत्तर प्रदेश राज्य में स्थित एक नगर है। यह राष्ट्रीय राजधानी दिल्ली और उत्तर प्रदेश की राजधानी लखनऊ को जोड़ने वाले राष्ट्रीय राजमार्ग २४ के बीचों-बीच स्थित है। यह उत्तर प्रदेश में आठवां सबसे बड़ा महानगर और भारत का ५०वां सबसे बड़ा शहर है।
प्राचीन इतिहास
छठी शताब्दी ईसा पूर्व में, बरेली अब भी पांचाल क्षेत्र का ही हिस्सा था, जो कि भारत के सोलह महाजनपदों में से एक था। चौथी शताब्दी के मध्य में महापद्म नन्द के शासनकाल के दौरान पांचाल मगध साम्राज्य के अंतर्गत आया, तथा इस क्षेत्र पर नन्द तथा मौर्य राजवंश के राजाओं ने शासन किया। क्षेत्र में मिले सिक्कों से मौर्यकाल के बाद के समय में यहाँ कुछ स्वतंत्र शासकों के अस्तित्व का भी पता चलता है। क्षेत्र का अंतिम स्वतंत्र शासक शायद अच्युत था, जिसे समुद्रगुप्त ने पराजित किया था, जिसके बाद पांचाल को गुप्त साम्राज्य में शामिल कर लिया गया था। छठी शताब्दी के उत्तरार्ध में गुप्त राजवंश के पतन के बाद इस क्षेत्र पर मौखरियों का प्रभुत्व रहा।
सम्राट हर्ष (६०६-६४७ ई) के शासनकाल के समय यह क्षेत्र अहिच्छत्र भुक्ति का हिस्सा था। चीनी तीर्थयात्री ह्वेन त्सांग ने भी लगभग ६३५ ई में अहिच्छत्र का दौरा किया था। हर्ष की मृत्यु के बाद इस क्षेत्र में लम्बे समय तक अराजकता और भ्रम की स्थिति रही। आठवीं शताब्दी की दूसरी तिमाही में यह क्षेत्र कन्नौज के राजा यशोवर्मन (७२५- ५२ ईस्वी) के शासनाधीन आया, और फिर उसके बाद कई दशकों तक कन्नौज पर राज करने वाले अयोध राजाओं के अंतर्गत रहा। नौवीं शताब्दी में गुर्जर प्रतिहारों की शक्ति बढ़ने के साथ, बरेली भी उनके अधीन आ गया, और दसवीं शताब्दी के अंत तक उनके शासनाधीन रहा। गुर्जर प्रतिहारों के पतन के बाद क्षेत्र के प्रमुख शहर, अहिच्छत्र का एक समृद्ध सांस्कृतिक केंद्र के रूप में प्रभुत्व समाप्प्त होने लगा। राष्ट्रकूट प्रमुख लखनपाल के शिलालेख से पता चलता है कि इस समय तक क्षेत्र की राजधानी को भी वोदमायुत (वर्तमान बदायूं) में स्थानांतरित कर दिया गया था।
स्थापना तथा मुगल काल
लगभग १५०० ईस्वी में क्षेत्र के स्थानीय शासक राजा जगत सिंह कठेरिया ने जगतपुर नामक ग्राम को बसाया था, जहाँ से वे शासन करते थे - यह क्षेत्र अब भी वर्तमान बरेली नगर में स्थित एक आवासीय क्षेत्र है। १५३७ में उनके पुत्रों, बांस देव तथा बरल देव ने जगतपुर के समीप एक दुर्ग का निर्माण करवाया, जिसका नाम उन दोनों के नाम पर बांस-बरेली पड़ गया। इस दुर्ग के चारों ओर धीरे धीरे एक छोटे से शहर ने आकार लेना शुरू किया। १५६९ में बरेली मुगल साम्राज्य के अधीन आया, और अकबर के शासनकाल के दौरान यहाँ मिर्जई मस्जिद तथा मिर्जई बाग़ का निर्माण हुआ। इस समय यह दिल्ली सूबे के अंतर्गत बदायूँ सरकार का हिस्सा था। १५९६ में बरेली को स्थानीय परगने का मुख्यालय बनाया गया था। इसके बाद विद्रोही कठेरिया राजपूतों को नियंत्रित करने के लिए मुगलों ने बरेली क्षेत्र में वफादार अफगानों की बस्तियों को बसाना शुरू किया। शाहजहां के शासनकाल के दौरान बरेली के तत्कालीन प्रशासक, राजा मकरंद राय खत्री ने १६५७ में पुराने दुर्ग के पश्चिम में लगभग दो किलोमीटर की दूरी पर एक नए शहर की स्थापना की। इस शहर में उन्होंने एक नए किले का निर्माण करवाया, और साथ ही शाहदाना के मकबरे, और शहर के उत्तर में जामा मस्जिद का भी निर्माण करवाया। मकरंदपुर, आलमगिरिगंज, मलूकपुर, कुंवरपुर तथा बिहारीपुर क्षेत्रों की स्थापना का श्रेय भी उन्हें, या उनके भाइयों को दिया जाता है। १६५८ में बरेली को बदायूँ प्रांत की राजधानी बनाया गया। औरंगजेब के शासनकाल के दौरान और उसकी मृत्यु के बाद भी क्षेत्र में अफगान बस्तियों को प्रोत्साहित किया जाता रहा। इन अफ़गानों को रुहेला अफ़गानों के नाम से जाना जाता था, और इस कारण क्षेत्र को रुहेलखण्ड नाम मिला।
रुहेलखण्ड राज्य
औरंगज़ेब की मृत्यु के बाद दिल्ली के मुगल शासक कमजोर हो गये तथा अपने राज्य के जमींदारों, जागीरदारों आदि पर उनका नियन्त्रण घटने लगा। उस समय इस क्षेत्र में भी अराजकता फैल गयी तथा यहाँ के जमींदार स्वतन्त्र हो गये। इसी क्रम में, रुहेलखण्ड भी मुगल शासन से स्वतंत्र राज्य बनकर उभरा, और बरेली रुहेलखण्ड की राजधानी बनी। १७४० में अली मुहम्मद रुहेलखण्ड शासक बने, और उनके शासनकाल में रुहेलखण्ड की राजधानी बरेली से आँवला स्थानांतरित की गयी। १७४४ में अली मुहम्मद ने कुमाऊँ पर आक्रमण किया, और राजधानी अल्मोड़ा पर कब्ज़ा कर लिया, और सात महीनों तक उनकी सेना अल्मोड़ा में ही रही। इस समय में उन्होंने वहां के बहुत से मंदिरों को नुकसान भी पहुंचाया। हालाँकि अंततः क्षेत्र के कठोर मौसम से तंग आकर, और कुमाऊँ के राजा द्वारा तीन लाख रुपए के हर्जाने के भुगतान पर, रुहेला सैनिक वापस बरेली लौट गये। इसके दो वर्ष बाद मुग़ल सम्राट मुहम्मद शाह ने क्षेत्र पर आक्रमण किया, और अली मुहम्मद को बन्दी बनाकर दिल्ली ले जाया गया। एक वर्ष बाद, १९४८ में अली मुहम्मद वहां से रिहा हुए, और वापस आकर फिर रुहेलखण्ड के शासक बने, परन्तु इसके एक वर्ष बाद ही उनकी मृत्यु हो गयी, और उन्हें राजधानी आँवला में दफना दिया गया।
१७५४ में जब शुजाउद्दौला अवध के अगले वज़ीर बने, तो हाफिज भी रुहेलखण्ड की सेना के साथ उन पर आक्रमण करने निकली मुगल सेना में शामिल हो गये, लेकिन वज़ीर ने उन्हें ५ लाख रुपये देकर खरीद लिया। १७६१ में हाफ़िज़ रहमत खान ने पानीपत के तृतीय युद्ध में अफ़ग़ानिस्तान तथा अवध के नवाबों का साथ दिया, और उनकी संयुक्त सेनाओं ने मराठों को पराजित कर उत्तर भारत में मराठा साम्राज्य के विस्तार को अवरुद्ध कर दिया। अहमद शाह के आगमन, और शुजाउद्दौला के ब्रिटिश सत्ता से संघर्षों का फायदा उठाकर हाफ़िज़ ने उन वर्षों के दौरान इटावा पर कब्ज़ा किया, और लगातार अपने शहरों को मजबूत करने के साथ-साथ और नए गढ़ों की स्थापना करते रहे। १७७० में, नजीबाबाद के रुहेला शासक नजीब-उद-दौला सिंधिया और होल्कर मराठा सेना के साथ आगे बढ़े, और उन्होंने हाफ़िज़ खान को हरा दिया, जिस कारण हाफ़िज़ को अवध के वज़ीर से सहायता मांगनी पड़ी।
शुजाउद्दौला ने मराठों को ४० लाख रुपये का भुगतान किया, और वे रुहेलखण्ड से वापस चले गए। इसके बाद, अवध के नवाब ने हाफ़िज़ खान से इस मदद के लिए भुगतान करने की मांग की। जब हाफ़िज़ उनकी यह मांग पूरी नहीं कर पाए, तो उन्होंने ब्रिटिश गवर्नर वारेन हेस्टिंग्स और उनके कमांडर-इन-चीफ, अलेक्जेंडर चैंपियन की सहायता से रुहेलखण्ड पर आक्रमण कर दिया। १७७४ में दौला और कंपनी की संयुक्त सेना ने हाफ़िज़ को हरा दिया, जो मीराँपुर कटरा में युद्ध में मारे गए, हालाँकि अली मुहम्मद के पुत्र, फ़ैजुल्लाह ख़ान युद्ध से बचकर भाग गए। कई वार्ताओं के बाद उन्होंने १७७४ में ही शुजाउद्दौला के साथ एक संधि की, जिसके तहत उन्होंने सालाना १५ लाख रुपये, और ९ परगनों को अपने शासनाधीन रखा, और शेष रुहेलखण्ड वज़ीर को दे दिया।
अवध राज्य
१७७४ से १८०० तक रुहेलखण्ड प्रांत अवध के नवाब द्वारा शासित था। अवध राज में सआदत अली को बरेली का गवर्नर नियुक्त किया गया था। १८०१ तक, ब्रिटिश सेना का समर्थन करने के लिए संधियों के कारण सब्सिडी बकाया हो गई थी। कर्ज चुकाने के लिए, नवाब सआदत अली खान ने १० नवंबर १८०१ को हस्ताक्षरित संधि में रुहेलखण्ड को ईस्ट इंडिया कंपनी को सौंप दिया।
कम्पनी शासन
१८०१ में बरेली समेत पूरा रुहेलखण्ड क्षेत्र ईस्ट इंडिया कम्पनी के अधिपत्य में आया था, और तत्कालीन गवर्नर जनरल के भाई हेनरी वेलेस्ली को बरेली में स्थित आयुक्तों के बोर्ड का अध्यक्ष नियुक्त किया गया। १८०५ में एक पिंडारी, अमीर खान ने रुहेलखण्ड पर आक्रमण किया, लेकिन उसे बाहर खदेड़ दिया गया। इसके बाद इस क्षेत्र को दो जिलों में व्यवस्थित किया गया - मुरादाबाद तथा बरेली, जिनमें से बाद वाले जिले का मुख्यालय बरेली नगर में था। नगर में इस समय कई नए आवासीय और व्यावसायिक क्षेत्रों का गठन किया गया, और इसे नैनीताल, पीलीभीत, मुरादाबाद तथा फर्रुखाबाद से जोड़ने वाली सड़कों का निर्माण हुआ। १८११ में नगर के दक्षिण की ओर नकटिया नदी के पश्चिम में बरेली छावनी की स्थापना की गयी, जहाँ एक छोटे से दुर्ग का निर्माण किया गया था। छावनी क्षेत्र में उस समय पूरे नगर से कहीं अधिक भवन थे।
कम्पनी शासनकाल के दौरान, जिले भर में कम्पनी के विरुद्ध असंतोष की भावना थी। १८१२ में राजस्व की मांग में भारी वृद्धि, और फिर १८१४ में एक नए गृह कर के लागू होने से अंग्रेजों के खिलाफ काफी आक्रोश हुआ। "व्यापार अभी भी ठप्प पड़ा था, दुकानें बंद हो गईं और कई लोग करों के उन्मूलन की मांग के साथ न्यायालय के पास इकट्ठे हुए।" मजिस्ट्रेट डेम्बलटन, जो पहले से ही अलोकप्रिय थे, ने एक कोतवाल को मूल्यांकन करने का आदेश देकर स्थिति को और बिगाड़ दिया। फलस्वरूप कैप्टन कनिंघम के नेतृत्व में सिपाहियों और विद्रोही जनता के बीच हुई झड़प में, लगभग तीन से चार सौ लोग मारे गए। १८१८ में ग्लिन को बरेली के मजिस्ट्रेट और कार्यवाहक न्यायाधीश, और साथ ही बुलंदशहर के संयुक्त मजिस्ट्रेट के रूप में तैनात किया गया था। बरेली जिले के कुछ हिस्सों से १८१३-१४ में शाहजहाँपुर जिले का, जबकि १८२४ में बदायूँ जिले का गठन किया गया। १८२० के दशक में बरेली के तत्कालीन मजिस्ट्रेट ग्लिन ने गुलाम याह्या को बरेली के 'कारीगरों, निर्माण और उत्पादन के उनके साधनों के नाम, और उनकी पोशाक और शिष्टाचार' के बारे में लिखने के लिए कहा था। याह्या के शोध के अनुसार बरेली और उसके आसपास रहने वाले लोगों की आजीविका के सबसे लोकप्रिय साधन थे - कांच का निर्माण, कांच की चूड़ियों का निर्माण, लाख की चूड़ियों का निर्माण, क्रिम्पिंग, चने भूनना, तारें बनाना, चारपाइयां बुनना, सोने और चांदी के धागों का निर्माण, किराने की दुकानें चलाना, आभूषण बनाना और कबाब बेचना।
१८५७ का विद्रोह
बरेली १८५७ के विद्रोह का एक प्रमुख केंद्र था। मेरठ से शुरू हुए विद्रोह की खबर १४ मई १८५७ को बरेली पहुंची। इस समय उत्तर प्रदेश के कई हिस्सों में दंगे हुए, और बरेली, बिजनौर और मुरादाबाद में मुसलमानों ने मुस्लिम राज्य के पुनरुद्धार का आह्वान किया। ३१ मई को जब अंग्रेज सिपाही चर्च में प्रार्थना कर रहे थे, तब तोपखाना लाइन में सूबेदार बख्त खान के नेतृत्व में १८वीं और ६८वीं देशज रेजीमेंट ने विद्रोह कर दिया, और सुबह ११ बजे कप्तान ब्राउन का मकान जला दिया गया। इसके बाद ६८वीं पैदल सेना ने अपनी लाइन के पास के यूरोपियनों पर आक्रमण किया। छोटी-छोटी टुकड़ियां अलग-अलग बंगलों की ओर चल पड़ीं जबकि बाकी बचे सिपाहियों ने इधर-उधर भागना चाहने वाले अंग्रेजों को पकड़ने का प्रबंध किया। इस हमले से डरे-सहमे यूरोपियन लोग घुड़सवारों की लाइन की ओर दौड़े और वहां जाते ही नेटिव घुड़सवार रेजिमेंट को विद्रोहियों पर आक्रमण करने का आदेश दिया गया, पर उस रेजिमेंट ने भी विद्रोह कर दिया। छावनी में विद्रोह सफल होने की सूचना शहर में फैलते ही जगह-जगह अंग्रेजों पर हमले शुरू हो गए, और शाम चार बजे तक बरेली पर क्रांतिकारियों का कब्जा हो चुका था। इस दिन १६ अंग्रेज अफसरों को मौत के घाट उतार दिया गया, जिनमें ब्रिगेडियर सिवाल्ड, कप्तान ब्राउन, सार्जेंट वाल्डन, कैप्टन कर्बी, लेफ्टिनेंट फ्रेजर, सेशन जज रेक्स, कर्नल ट्रूप, कैप्टन रॉबर्टसन और जेलर हैंस ब्रो आदि शामिल थे। बचे हुए लोग नैनीताल की तरफ भाग गए, जिनमें से लगभग बत्तीस अधिकारी नैनीताल तक सही-सलामत पहुंच सके।
अंग्रेजी निशान उतार फेंककर बरेली में स्वतंत्रता का हरित ध्वज फहराते ही नेटिव तोपखाने के मुख्य सूबेदार बख्त खान ने सारी नेटिव सेना का नियंत्रण अपने हाथ में ले लिया। फिर उन्होंने अंतिम रुहेला शासक हाफ़िज़ रहमत खान के पोते, खान बहादुर खान के नाम का जयघोष करके दिल्ली के बादशाह के सूबेदार की हैसियत से रुहेलखंड का शासन भी अपने हाथ में लिया। बरलेी में स्थित यूरोपियनों के घर-द्वारो को जलाकर, लूटकर भस्म करने के बाद फिर कैद किए गए यूरोपियनों को खानबहादुर ने अपने सामने बुलवायां और उनकी जांच के लिए एक कोर्ट नियुक्त किया। इन अपराधियों में बदायूँ प्रांत के लेफ्टिनेंट गवर्नर के दामाद- डाॅ ‘हे’, बरेली के सरकारी काॅलेज के प्रिंसिपल डाॅ. कर्सन और बरेली के जिला मजिस्ट्रेट भी थे। अलग-अलग आरोपों के कारण इन सभी को फांसी का दंड सुनाया गया और छह यूरोपियन लोगों को तुरंत फांसी पर चढ़ा दिया गया। इस तरह अपना सिंहासन पक्का जमाने के बाद खान बहादुर ने सारा रुहेलखंड स्वतंत्र होने का समाचार दिल्ली भेजा और फिर बख्त खान के नेतृत्व में सभी सैनिक दिल्ली की ओर चल दिए। विद्रोह के सफल होने के बाद पहली जून को विजय जुलूस निकाला गया और कोतवाली के समीप एक ऊंचे चबूतरे पर खान बहादुर खान को बैठाकर उनकी ताजपोशी की गई, और जनता की उपस्थिति में उन्हें बरेली का नवाब घोषित कर दिया गया। इसके बाद खानबहादुर ने सारा रुहेलखंड स्वतंत्र हो जाने का समाचार दिल्ली भेजा। ११ माह तक बरेली आजाद रहा। इस अवधि के दौरान खान बहादुर खां ने शोभाराम को अपना दीवान बनाया, १ जून १८५७ को बरेली में फौज का गठन किया गया, और स्वतंत्र शासक के रूप में बरेली से चांदी के सिक्के जारी किए।
प्रशासन
नवाब घोषित होने के बाद खान बहादुर खान ने एक प्रशासनिक परिषद की नियुक्ति की, जो उन्हें सरकारी काम-काज में सलाह दे सके। इस परिषद के मुख्य कार्यों में सरकार द्वारा पालन की जाने वाली नीतियों का निर्धारण और मुख्य अधिकारियों की नियुक्ति थी। परिषद के सदस्यों में शोभा राम (दीवान), अहमद शाह खान और मुबारक शाह शामिल थे, जो बरेली के सबसे प्रभावशाली व्यक्तियों में थे। यह प्रशासनिक परिषद रुहेलखण्ड में अनंतिम सरकार की अवधि तक कार्यरत रही। करों के आकलन तथा आपराधिक या अन्य मामलों के परीक्षण आदि के लिए अलग-अलग समितियाँ थीं, जिनमें मुख्यतः उस वर्ग या समुदाय के पुरुष शामिल थे, जिनके कि उन समितियों के निर्णयों से प्रभावित होने की सबसे अधिक संभावना थी।
पराजय
१३ मई १८५८ को ब्रिटिश सेना की ९वीं रेजिमेंट ऑफ़ फुट के कमांडर, कॉलिन कैंपबेल, प्रथम बैरन क्लाइड ने बरेली पर आक्रमण कर दिया, और ९३ वीं (सदरलैंड) हाईलैंडर्स के कप्तान विलियम जॉर्ज ड्रमंड स्टुअर्ट की सहायता से लड़ाई में विजय प्राप्त कर ब्रिटिश शासन बहाल किया। कुछ विद्रोहियों को पकड़ लिया गया और उन्हें मौत की सजा दी गई। परिमाणस्वरूप १८५७ का विद्रोह बरेली में भी विफल हो गया। खान बहादुर खान नेपाल भाग निकले, लेकिन नेपाल नरेश जंग बहादुर ने उन्हें हिरासत में लेकर अंग्रेजों के सुपुर्द कर दिया। 1 जनवरी 1858 को उन्हें मुकदमे के लिए बरेली लाकर छावनी में रखा गया। मुकदमा 1 फरवरी को शुरू हुआ, जिसमें उन्हें मौत की सजा सुनाई गई और २४ फरवरी १८६० को कोतवाली में फांसी दे दी गई। उन्हें पुरानी जिला जेल के सामने दफन किया गया जहां आज भी उनकी मजार है। खान बहादुर खान के अतिरिक्त २५७ अन्य क्रांतिकारियों को भी कमिश्नरी के समीप एक बरगद के पेड़ के नीचे फांसी दे दी गयी।
ब्रिटिश राज
१८५८ में जब बरेली पुनः ब्रिटिश शासन के अंतर्गत आया, तो छावनी क्षेत्र में नियमित ब्रिटिश सैन्य टुकड़ियों की तैनाती की गयी। छावनी तब मुख्य रूप से तीन भागों में बंटी हुई थी; पूर्वी भाग में भारतीय इन्फैंट्री लाइनें स्थित थी, मध्य भाग में ब्रिटिश इन्फैंट्री लाइनें और एक भारतीय बटालियन थी, जबकि अर्टिलरी लाइनों को पश्चिमी भाग में तैनात किया गया था। छावनी तथा नगर के बीच काफी खली क्षेत्र था, जिस पर रेस कोर्स या पोलो ग्राउंड में अतिक्रमण किये बिना २ या अधिक बटालियनें रह सकती थी। अगले कुछ सालों में इस क्षेत्र पर सिविल लाइन्स क्षेत्र बसाया गया, जिसमें तब केवल ब्रिटिश अफसर रहा करता थे।
१८८४ में दो मीटर गेज सेक्शन बनाए गए; भोजीपुरा से बरेली (१२ मील लम्बा) १ अक्टूबर १८८४ को खोला गया, और पीलीभीत से भोजीपुरा (२४ मील) १५ नवंबर १८८४ को खोला गया। ये दोनों बरेली-पीलीभीत प्रांतीय राज्य रेलवे का हिस्सा थे। १ जनवरी १८९१ को इसका विलय लखनऊ-सीतापुर प्रांतीय राज्य रेलवे के साथ कर लखनऊ-बरेली रेलवे की स्थापना की गयी थी। सन् १८८३-८४ में भोजीपुरा और काठगोदाम के बीच भी रेलमार्ग बिछाया गया था। ६६ मील लंबा यह रेलमार्ग "रुहेलखंड व कुमाऊँ रेलवे" द्वारा संचालित एक निजी रेलमार्ग था। रुहेलखंड व कुमाऊँ रेलवे द्वारा बरेली से दक्षिण की ओर भी रेलमार्ग बिछाया गया - कासगंज एक्सटेंशन लाइन नामक यह रेलमार्ग १८८५ में सोरों तक, और १९०६ में कासगंज तक बनकर तैयार हुआ था।
बरेली के नगरपालिका बोर्ड का गठन २४ जून १८५८ को १८५० के उत्तर-पश्चिम प्रांत और अवध अधिनियम XXVI के तहत किया गया था। तब यह एक नगरपालिका समिति थी, जिसका गठन जिला मजिस्ट्रेट की अध्यक्षता में मनोनीत सदस्यों द्वारा होता था। नौ मनोनीत सदस्यों में से सात ब्रिटिश होते थे। जिलाधिकारी भी एक अंग्रेज ही होते थे। बाद में, १८६८ के उत्तर-पश्चिम प्रांत और अवध नगर सुधार अधिनियम ('६८ का अधिनियम VI) ने वैकल्पिक सिद्धांत की सिफारिश की। यह विधिवत लागू किया गया था। हालाँकि, जिला मजिस्ट्रेट फिर भी इस समिति के अध्यक्ष बने रहे। वर्ष १८६८ तक सदस्यों को सरकार द्वारा नामित किया जाता रहा था, जब वैकल्पिक सिद्धांत को आंशिक रूप से अपना नहीं लिया गया / २७ सदस्य चुनाव प्रक्रिया द्वारा आते थे, और ९ को नामांकित किया जाता था। यह प्रणाली १९०० तक जारी रही जब १९०० के अधिनियम के तहत, नामित सदस्यों की संख्या ६ हो गई और निर्वाचित सदस्य १८ हो गए। १९१६ के नगरपालिका अधिनियम द्वारा नामांकित सदस्यों को घटाकर ३ किया गया और निर्वाचित सदस्यों को बढ़ाकर १९ किया गया। १९६३ में इसमें फिर फेरबदल हुए; कुल ४८ सदस्यीय समिति के सभी सदस्य अब निर्वाचित होकर आते थे, और नामांकन की प्रणाली को समाप्त कर दिया गया। आम तौर पर बोर्ड का कार्यकाल ४ वर्ष का होता है।।
बैंकिंग का व्यवसाय १८८२ में शुरू हुआ था, भारतीय स्टेट बैंक की तीन शाखाएं (पूर्व में इंपीरियल बैंक ऑफ इंडिया) १९२३ में खोली गई थीं, शहर के स्वामित्व वाले 'बरेली कॉर्पोरेशन बैंक' की स्थापना १९२८ में हुई थी और इसे आसपास के शहरों जैसे शाहजहांपुर, पीलीभीत और आगरा में भी खोला गया था। इलाहाबाद बैंक, बैंक ऑफ बड़ौदा और पंजाब नेशनल बैंक की शाखाएं बाद में आईं।
शहर में व्यापार और वाणिज्य, परिवहन और अन्य सामाजिक-आर्थिक गतिविधियों का त्वरित विकास बीसवीं शताब्दी की शुरुआत में रुहेलखण्ड व कुमाऊँ रेलवे के निर्माण के बाद हुआ। सदी के पहले दशक में ही नगर में नेशनल ब्रेवरी कम्पनी, एक माचिस की फैक्ट्री, एक बर्फ की फैक्ट्री और एक भाप-चालित आटा चक्की की स्थापना हुई। १९१९ में इज्जत नगर में इंडियन वुड प्रोडक्ट्स लिमिटेड की स्थापना हुई, जहाँ बड़े स्तर पर कत्था निकाला जाता था। नगर के केन्द्र से ८ किमी दूर स्थित सी॰ बी॰ गंज में भी इंडियन टरपेंटाइन & रोजिन (१९२४ में स्थापित) और वेस्टर्न इंडियन मैच कम्पनी (विमको; १९३८ में स्थापित) जैसे कई उद्योग स्थापित हुए थे। नेकपुर में १९३२ में एचआर शुगर फैक्ट्री की स्थापना हुई थी। इस सब की बदौलत बरेली १९४० के दशक में क्षेत्र का एक प्रमुख औद्योगिक तथा व्यापारिक क्षेत्र बनकर उभरा, शहर के कोने-कोने में कई बैंकों और शैक्षणिक संस्थानों की स्थापना हुई।
स्वतंत्र भारत
भारत की स्वतन्त्रता के बाद बरेली का औद्योगिक विकास जारी रहा, और शहामतगंज तथा नई बस्ती में खांड़सारी, फर्नीचर, अभियंत्रण, तेल निष्कर्षण तथा बर्फ से संबंधित लघु उद्योग आकार लेने लगे। १९५६ में सी॰ बी॰ गंज, १९६० में परसाखेड़ा और १९६४ में भोजीपुरा में यूपी स्टेट इंडस्ट्रीयल डेवलपमेंट कारपोरेशन (यूपीएसआइडीसी) द्वारा औद्योगिक क्षेत्र बसाए गए। सी॰ बी॰ गंज और इज्जत नगर इस समय तक क्रमशः नगर के प्रमुख औद्योगिक क्षेत्र तथा औद्योगिक-सह-परिवहन केन्द्र के रूप में अपनी पहचान स्थापित कर चुके थे, जबकि शहामतगंज तथा किले की मंडियां बरेली तथा आस-पास के क्षेत्र की सबसे बड़ी मंडियां थी। १९६० और १९७० के दशक तक कुतुबखाना-रेलवे जंक्शन रोड पर स्थित आवासीय क्षेत्रों के इर्द-गिर्द कई बाज़ार बनने लगे, जिनमें सुभाष मार्किट, चौपुला, पंजाबी तथा किशोर मार्किट प्रमुख थे। १९७१ की जनगणना के अनुसार बरेली प्रथम श्रेणी का सिटी बोर्ड था, और महत्व के आधार पर इसे राज्य में ९वें स्थान पर रखा गया था। यहाँ की अर्थव्यवस्था औद्योगिक सह-सेवा क्षेत्र पर निर्भर थी; बड़ी संख्या में श्रमिक उन गतिविधियों में लगे हुए थे, जो उद्योग या तृतीयक क्षेत्रों से निकटता से संबंधित थे।
बरेली नगर में सिटी बस सेवा शुरुआत उत्तर प्रदेश राज्य सड़क परिवहन निगम द्वारा कुतुबखाना - रेलवे जंक्शन मार्ग पर की गई थी। वर्ष १९६० में कुल ४ बसें नगरीय मार्गों पर चलती थी, और १९६४ में ६ नयी बसें लायी गयी, जिससे इनकी कुल संख्या बढ़कर १० हो गयी। १९६३-६४ तक बस सेवाओं का विस्तार कोहाड़ापीर से भोजीपुरा और फतेहगंज तक किया जा चुका था। १९७० के दशक के अंत तक छह निजी बसें यूपीएसआरटीसी के नियंत्रण में चल रही थी, जिनमें प्रतिदिन औसतन ५००० यात्री सफर करते थे। परन्तु धीरे-धीरे शहर की सड़कों पर ट्रैफिक बढ़ने और छोटे वाहनों के आ जाने से रोडवेज की यह बस सेवा घाटे में जाने लगी, और फिर वर्ष १९९० में इसे बन्द कर दिया गया। बन्द होने से पहले इस सेवा के अंतर्गत बसें कुतुबखाना से जंक्शन, सदर कैंट, सेंथल, नवाबगंज, फरीदपुर और फतेहगंज पश्चिमी को संचालित होती थीं।
१९९० के दशक का अंत होते होते नगर में कई उद्योग बन्द हो गए। अप्रैल १९९८ में इंडियन टरपेंटाइन & रोजिन फैक्ट्री (आइटीआर) और सितंबर १९९८ में नेकपुर की चीनी मिल बंद हो गई। उप्र. शुगर कारपोरेशन के अधीन इस गन्ना फैक्ट्री को वर्ष १९९६ में ही लक्ष्य से अधिक उत्पादन करने के लिए गोल्ड मेडल मिला था। १५ जुलाई १९९९ फतेहगंज पश्चिमी स्थित रबड़ फैक्ट्री भी बंद हो गई। फैक्ट्री के उत्पाद पूरे एशिया के देशों में प्रसिद्ध थे, और लगभग दो हजार लोग इस फैक्ट्री में सेवाएं दे रहे थे। सीबीगंज स्थित विमको फैक्ट्री, जहां से पूरे देश भर में माचिस की सप्लाई होती थी, वर्ष २०१४ में बंद हो गई।
बायोस्कोपवाला
विकास
2009 में, रिपोर्ट हुआ कि फ्रेंच-अफ़गान फ़िल्ममेकर अतीक रहीमी ने योजना बनाई थी कि वह रवींद्रनाथ टैगोर की लघुकथा काबुलीवाला का एक फ़िल्म निर्माण करेंगे, लेकिन परियोजना काम में नहीं आई। 2012 में, सुनील दोशी और अतीक रहीमी मिलकर काम कर रहे थे ताकि काबुलीवाला बना सकें, जो रवींद्रनाथ टैगोर की उसी नाम की लघुकथा के आधार पर था, और अमिताभ बच्चन उसकी मुख्य भूमिका निभाने जा रहे थे। फ़िल्म, जिसकी पटकथा लिखी गई थी अतीक रहीमी और जीन-क्लोड कैरियर द्वारा, आधुनिक-दिन के कोलकाता में स्थित थी, जहाँ एक अफ़गानिस्तान का शरणार्थी एक 5 वर्षीय बंगाली बच्ची से मित्रता करता है और यह कोलकाता और जैसलमेर में 60 दिनों की अवधि के लिए चित्रित होने वाली थी, जिनमें जून 2013 से शुरू हो रहे थे। अमिताभ बच्चन के अलावा, ईरानी अभिनेत्री गोलशीफ्तेह फ़रहानी, सारा अर्जून, एम.के. रैना और रजत कपूर भी फ़िल्म का हिस्सा बनने का आलंब था।  लेकिन प्रोजेक्ट अनिश्चितकालिक रूप से बाधित हो गया। 2016 में, सुनील दोशी ने राम माधवनी से संपर्क किया और काबुलीवाला की कथा को स्क्रीन पर उतारने की विचार को साझा किया, जिसने उसे उसके सहयोगी देबाशीष मेढ़ेकर की ओर पुंख दिया, जो एक विज्ञापन निर्माता थे। देबाशीष कहते हैं, "जब सुनील ने मुझसे इस फ़िल्म की बात की तो मैंने यह महसूस किया कि यह सब कुछ है जो मैंने अपनी पहली फ़ीचर में करना चाहा - यह बच्चे, जादू का वास्तविकता, नोस्टाल्जिया, यात्रा, और यह किस तरह की दुनिया है जिसमें हम जीते हैं और जिसमें लोग पीड़ित हैं."
2016 में, देब मेढ़ेकर की बायोस्कोपवाला को भारतीय फ़िल्म बाजार के 10वें राष्ट्रीय फ़िल्म विकास निगम फ़िल्म बाजार (एक वार्षिक घटना जहाँ फ़िल्मनिर्माता अपने प्रोजेक्ट की समीक्षा और प्रतिक्रिया के लिए अंतर्राष्ट्रीय फ़िल्म विशेषज्ञों के पैनल के समक्ष अपने प्रोजेक्ट का कच्चा कट दिखाते हैं) के Work-in-Progress लैब का हिस्सा बनाया गया था, जो 20 से 24 नवम्बर 2016 को गोवा में आयोजित हुआ था।
संगीत
{{Infobox song
विकास
2009 में, रिपोर्ट हुआ कि फ्रेंच-अफ़गान फ़िल्ममेकर अतीक रहीमी ने योजना बनाई थी कि वह रवींद्रनाथ टैगोर की लघुकथा काबुलीवाला का एक फ़िल्म निर्माण करेंगे, लेकिन परियोजना काम में नहीं आई। 2012 में, सुनील दोशी और अतीक रहीमी मिलकर काम कर रहे थे ताकि काबुलीवाला बना सकें, जो रवींद्रनाथ टैगोर की उसी नाम की लघुकथा के आधार पर था, और अमिताभ बच्चन उसकी मुख्य भूमिका निभाने जा रहे थे। फ़िल्म, जिसकी पटकथा लिखी गई थी अतीक रहीमी और जीन-क्लोड कैरियर द्वारा, आधुनिक-दिन के कोलकाता में स्थित थी, जहाँ एक अफ़गानिस्तान का शरणार्थी एक 5 वर्षीय बंगाली बच्ची से मित्रता करता है और यह कोलकाता और जैसलमेर में 60 दिनों की अवधि के लिए चित्रित होने वाली थी, जिनमें जून 2013 से शुरू हो रहे थे। अमिताभ बच्चन के अलावा, ईरानी अभिनेत्री गोलशीफ्तेह फ़रहानी, सारा अर्जून, एम.के. रैना और रजत कपूर भी फ़िल्म का हिस्सा बनने का आलंब था।  लेकिन प्रोजेक्ट अनिश्चितकालिक रूप से बाधित हो गया। 2016 में, सुनील दोशी ने राम माधवनी से संपर्क किया और काबुलीवाला की कथा को स्क्रीन पर उतारने की विचार को साझा किया, जिसने उसे उसके सहयोगी देबाशीष मेढ़ेकर = }}
फ़िल्म में केवल एक गीत है, जिसका नाम बायोस्कोपवाला है। के मोहन द्वारा गाया गया यह गीत संदेश शंडिल्या ने संगीत सहित बनाया था, जबकि गीतकारी गुलज़ार द्वारा लिखे गए थे।
साहित्यिक स्वागत
द टाइम्स ऑफ़ इंडिया के रेज़ा नूरानी ने डैनी डेन्जोन्गपा और गीतांजलि थापा की प्रस्तुतियों की प्रशंसा की और फ़िल्म को 3.5 आउट ऑफ़ 5 की रेटिंग दी, कहते हैं कि, "एक घंटे और 31 मिनट की फ़िल्म बहुत ज्यादा इधर-उधर नहीं फिरती है और उबारती हुई ख़त्मी को पूरी तरह से बाँध देती है." एनडीटीवी के सायबल चटर्जी ने फ़िल्म को 4 आउट ऑफ़ 5 की रेटिंग दी, कहा कि, "डैनी डेन्जोन्गपा की प्रस्तुति पहले रेट है इस अच्छी तरह से बनी सुंदर छोटी सी मणि में." रेडिफ़ के प्रसन्ना डी ज़ोरे ने फ़िल्म को 3 आउट ऑफ़ 5 की रेटिंग दी और कहा कि बायोस्कोपवाला "एक प्यारी फ़िल्म है, आँखों के लिए शांति का स्रोत, और यह एक ऐसी कहानी बुनती है जो राष्ट्रीय सीमाओं को पार करती है." राजीव मसंद ने न्यूज़18 में फ़िल्म की प्रशंसा की, कहते हुए कि "रवींद्रनाथ टैगोर की काबुलीवाला की एक स्मार्ट, भावनात्मक सुझावित संवर्गन्तन है।" समीक्षक ने सभी अदाकारों की प्रस्तुतियों की प्रशंसा की, विशेष रूप से डैनी डेन्जोन्गपा और अपनी समीक्षा में निष्कर्ष निकालते हुए कहा, "बायोस्कोपवाला के लिए समय निकालें, यह एक गहरे प्रभाव वाली फ़िल्म है, जिसमें सिनेमा के प्रति एक बाकी दिलचस्प प्यार है." {{cite web|url=https://www.news18.com/news/movies/bioscopewala-movie-review-deeply-affecting-film-with-lingering-love-for-cinema-1760395.html |title=Bioscopewala Movie Review:
पृथ्वी साव
पृथ्वी साव या पृथ्वी शॉ (जन्म 9 नवंबर 1999, वैश्य बनिया जाति में )भारतीय क्रिकेट खिलाड़ी और भारतीय अंडर-१९ क्रिकेट टीम के कप्तान हैं जो मुंबई में मध्य आय समूह (एमआईजी) क्रिकेट क्लब के लिए खेलते हैं और रिजवी स्प्रिंगफील्ड हाई स्कूल के कप्तान भी हैं। नवंबर 2013 में उन्होंने 1901 के बाद किसी भी संगठित रूप से किसी भी बल्लेबाज के ओर से एलीट डिवीजन मैच में 546 रन बनाये थे, लेकिन बाद में इनका रिकॉर्ड प्रणव धनवाड़े ने तोड़ दिया हैं। इन्होंने अपनी कप्तानी में भारतीय अंडर-१९ क्रिकेट टीम को २०१७-१८ अंडर-१९ क्रिकेट विश्व कप जिताया है। पृथ्वी साव को वेस्टइंडीज के खिलाफ दो टेस्ट मैचों की सीरीज में मौका दिया गया और पहले ही मैच की पहली पारी में ९९ गेंदों पर अपना शतक पूरा किया और भारतीय टीम के १५वें ऐसे बल्लेबाज बने जिन्होंने पदार्पण टेस्ट में शतक बनाया। इन्होंने १३४ रनों की पारी खेली और मैन ऑफ़ द मैच का पुरस्कार भी प्राप्त किया।
ये एक दाएं हाथ के बल्लेबाज और दाएं हाथ के ही ऑफ स्पिन गेंदबाज हैं, जिनकी क्षमता एक ऑलराउंडर की भी मान सकते हैं। इनकी सचिन तेंदुलकर के साथ लगातार तुलना की जाती रही है। साव को अब पूर्व रूप से अंतर्राष्ट्रीय क्रिकेट के लिए पूरा दर्जा दिया गया है।
साव ने एसजी के साथ ३६ लाख रुपये का सौदा अर्जित किया है, जो कि सुनील गावस्कर, राहुल द्रविड़ और वीरेंद्र सहवाग जैसे दिग्गजों ने भी समर्थन किया है। इनकी कप्तानी में भारतीय अंडर-१९ क्रिकेट टीम ने २०१८ अंडर-१९ क्रिकेट विश्व कप जीता है और साथ ही ये सबसे कम उम्र के विश्व कप जीताने वाले कप्तान भी बन गए है।